9. การจัดการ

แผนผังองค์กร

บริษัท เจนเนอรัล เอนจิเนียริ่ง จำกัด (มหาชน)

ณ วันที่ 31 ธันวาคม 2550

9.1 โครงสร้างการจัดการ

โครงสร้างการจัดการของบริษัทฯ ประกอบด้วย คณะกรรมการบริษัท คณะกรรมการตรวจสอบ
คณะกรรมการสรรหาและกำหนดค่าตอบแทน คณะกรรมการบริหาร

(1) คณะกรรมการบริษัท (BOARD OF DIRECTORS)

  - ข้อบังคับของบริษัทฯ กำหนดให้มีคณะกรรมการบริษัทฯ จำนวน

ไม่น้อยกว่า 5 คน

รายชื่อคณะกรรมการบริษัท

ณ วันที่ 31 ธันวาคม 2550 คณะกรรมการบริษัทประกอบด้วยกรรมการ 13 คน

ดังนี้

(ข้อมูลสิ้นสุด ณ วันที่ 27 กุมภาพันธ์ 2551)

  --------------------- ----------------- ----------------------------------
  ชื่อ                                      ตำแหน่ง

  1. นายสืบตระกูล         สุนทรธรรม          ประธานกรรมการ

  2. นายวิชญา            จาติกวณิช           กรรมการ

  3. นายกิตติชัย           รักตะกนิษฐ์          กรรมการ

  4. ดร. เชิดเกียรติ       เชี่ยวธีรกุล          กรรมการอิสระ/ประธานกรรมการตรวจสอบ

  5. นายทนง             ลี้อิสสระนุกูล         กรรมการอิสระ/กรรมการตรวจสอบ

  6. นายดนุชา            สินธวานนท์          กรรมการอิสระ/กรรมการตรวจสอบ

  7. นายโศณิต            พิชญางกูร           กรรมการ

  * 8. นายวรนิต          จารุมาศ            กรรมการ

  9. นางสาววิมลรัตน์       พิทยะวิริยากุล        กรรมการ/เลขานุการคณะกรรมการ

  10. นายวิเศษ           ภานุทัต             กรรมการ

  11. นายอภิรักษ์         จูตระกูล            กรรมการ

  **12 . นายฉาย        บุนนาค             กรรมการ

  13. นางสุนีย์           ศรไชยธนะสุข        กรรมการ
  --------------------- ----------------- ----------------------------------

 ได้รับการเลือกตั้งเป็นกรรมการจากที่ประชุมสามัญผู้ถือหุ้น ครั้งที่ 1/2550 วันที่ 25 เมษายน
2550

* ได้ลาออกจากการเป็นกรรมการเมื่อวันที่ 1 กุมภาพันธ์ 2551

** ได้ลาออกจากการเป็นกรรมการเมื่อวันที่ 6 กุมภาพันธ์ 2551

การลงนามผูกพันบริษัท : ชื่อและอำนาจกรรมการซึ่งมีอำนาจลงลายมือชื่อแทนบริษัท

คือ นายสืบตระกูล สุนทรธรรม นายวิชญา จาติกวณิช

นางสาววิมลรัตน์ พิทยะวิริยากุล นายกิตติชัย รักตะกนิษฐ์

นายโศณิต พิชญางกูร นายวิเศษ ภานุทัต สองในหกคนนี้ลงลายมือชื่อ

ร่วมกัน และประทับตราสำคัญของบริษัท

ขอบเขตอำนาจหน้าที่ของคณะกรรมการบริษัทฯ

1. คณะกรรมการมีอำนาจและหน้าที่รับผิดชอบการจัดการงานบริษัทให้เป็นไปตามกฎหมาย

วัตถุประสงค์ และข้อบังคับของบริษัท ตลอดจนมติที่ประชุมผู้ถือหุ้น

2. คณะกรรมการมีอำนาจมอบหมายให้กรรมการคนใดคนหนึ่งหรือหลายคน
หรือบุคคลอื่นกระทำการอย่างใดอย่างหนึ่ง แทนคณะกรรมการได้

3. คณะกรรมการอาจแต่งตั้งกรรมการจำนวนหนึ่ง เป็นคณะกรรมการบริหารของบริษัทและอาจ

มอบหมายอำนาจหน้าที่บางประการ ให้คณะกรรมการบริหารเป็นผู้บริหารงานของบริษัทได้

4. คณะกรรมการมีอำนาจพิจารณากำหนดและแก้ไขเปลี่ยนแปลงชื่อกรรมการ ซึ่งมีอำนาจลงลายมือ

ชื่อผูกพันบริษัท รวมทั้งกำหนดข้อจำกัดอำนาจในการลงลายมือชื่อผูกพันของกรรมการดังกล่าว

5. คณะกรรมการบริษัทต้องประชุมอย่างน้อยสามเดือนต่อครั้ง และให้จดบันทึกรายงานการประชุมไว้

ทั้งหมด รวมทั้งรายงานการประชุมมติทั้งหมดของที่ประชุมผู้ถือหุ้นไว้โดยเรียบร้อยถูกต้อง

6. กรรมการต้องแจ้งให้บริษัททราบโดยไม่ชักช้า หากมีส่วนได้เสียในสัญญาที่ทำกับบริษัท

หรือถือหุ้น หรือหุ้นกู้เพิ่มขึ้น หรือลดลงในบริษัท หรือบริษัทในเครือ

7. ห้ามมิให้กรรมการประกอบกิจการเข้าเป็นหุ้นส่วนหรือเข้าเป็นกรรมการในนิติบุคคลอื่น ที่มีสภาพ

อย่างเดียวกัน และเป็นการแข่งขันกับกิจการของบริษัท เว้นแต่จะแจ้งให้ที่ประชุมผู้ถือหุ้นทราบ

ก่อนที่จะมีมติแต่งตั้ง

ที่ผ่านมาคณะกรรมการบริษัทฯ ได้ตระหนักถึงความสำคัญของการกำกับดูแลกิจการที่ดี

(Good Corporate Governance) คณะกรรมการจึงมีนโยบายที่จะปฏิบัติตามข้อพึงปฏิบัติที่ดี
สำหรับ

กรรมการบริษัทจดทะเบียนที่เป็นไปตามแนวทางของตลาดหลักทรัพย์แห่งประเทศไทย

(2) คณะกรรมการตรวจสอบ (AUDIT COMMITTEE)

  มีวาระในการดำรงตำแหน่งคราวละ 3 ปี ซึ่งจะครบกำหนดวันที่ 1 กรกฎาคม

2552. ทั้งนี้กรรมการตรวจสอบซึ่งพ้นจากตำแหน่งตามวาระ อาจได้รับการแต่งตั้ง

  ต่อไปได้อีกวาระหนึ่งตามที่คณะกรรมการบริษัทฯ หรือที่ประชุมผู้ถือหุ้นเห็นว่าเหมาะสม

หมายเหตุ : นางสาววิมลรัตน์ พิทยะวิริยากุล เป็นเลขานุการคณะกรรมการตรวจสอบ

หน้าที่และความรับผิดชอบของคณะกรรมการตรวจสอบ

1. สอบทานรายงานทางการเงินของบริษัทให้มีความถูกต้องครบถ้วนเพียงพอและเชื่อถือได้ มีความ

น่าเชื่อถือได้ตามมาตรฐานสากล

2. สอบทานให้บริษัทฯ มีระบบควบคุมภายในที่เหมาะสมและมีประสิทธิภาพ

3. สอบทานให้ฝ่ายบริหารและฝ่ายจัดการปฏิบัติตามกฎ ระเบียบ ข้อบังคับจากหน่วยงานกำกับดูแล

ตลอดจนข้อกำหนดของทางราชการที่ใช้บังคับในปัจจุบัน

4. พิจารณาคัดเลือกและเสนอแต่งตั้งผู้สอบบัญชีของบริษัทฯ รวมถึงพิจารณาเสนอค่าตอบแทนของ

ผู้สอบบัญชี

5. พิจารณาเปิดเผยข้อมูลของบริษัทฯ ในกรณีที่เกิดรายการที่เกี่ยวโยง หรือรายการที่มีความขัดแย้ง

ทางผลประโยชน์

6. พิจารณาอนุมัติเป้าหมาย นโยบายแผนงานการตรวจสอบประจำปี และแผนไตรมาสของบริษัทฯ

7. รับทราบรายงานผลการตรวจสอบและพิจารณาสั่งการให้คำแนะนำการตรวจสอบ

8. ประสานงานกับฝ่ายจัดการในการเพิ่มประสิทธิภาพระบบการกำกับดูแล และระบบการบริหารงาน

ของบริษัทฯ

9. จัดทำรายงานการกำกับดูแลกิจการของคณะกรรมการตรวจสอบ โดยเปิดเผยในรายงานประจำปี

10. ปฏิบัติการอื่นใดตามที่ได้รับมอบหมายและด้วยความเห็นชอบจากคณะกรรมการตรวจสอบ

แนวทางในการพิจารณาคณะกรรมการตรวจสอบหรือคณะกรรมการอิสระ โดยพิจารณา

- ถือหุ้นไม่เกินร้อยละ 5

- ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน ที่ปรึกษาที่ได้รับเงินเดือน

ประจำ หรือเป็นผู้มีอำนาจควบคุมของบริษัทฯ หรือบริษัทในเครือ บริษัทร่วม หรือเป็นบุคคล

ที่มีความขัดแย้ง ไม่มีผลประโยชน์หรือส่วนได้เสีย

-   ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสียไม่ว่าทางตรงหรือทางอ้อม ทั้ง

  ในด้านการเงินและการบริหารงานของบริษัทฯ บริษัทในเครือ บริษัทร่วม หรือบุคคลที่อาจมี

  ความขัดแย้งในลักษณะที่จะทำให้ขาดความเป็นอิสระ

- ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัทฯ บริษัทในเครือ บริษัทร่วม

หรือบุคคลที่อาจมีความขัดแย้ง และไม่ได้รับการแต่งตั้งให้เป็นตัวแทนเพื่อรักษาผลประโยชน์

ของกรรมการผู้ถือหุ้นรายใหญ่

หมายเหตุ คณะกรรมการตรวจสอบทั้ง 3 ท่านในปัจจุบันไม่มีการถือหุ้นบริษัทฯ เลย

(ดูรายละเอียดประวัติกรรมการและผู้บริหารในเอกสารแนบ 1)

+---------------+-------------+----------------------------------------+
| (3)           |             |                                        |
| คณะกร         |             |                                        |
| รมการสรรหาและ |             |                                        |
| กำหนดค่าตอบแทน |             |                                        |
|               |             |                                        |
| ปัจจุบันค        |             |                                        |
| ณะกรรมการสรรห |             |                                        |
| าและกำหนดค่าตอ |             |                                        |
| บแทนประกอบด้วย |             |                                        |
+---------------+-------------+----------------------------------------+
| 1. นายทนง     | ลี้อิสสระนุกูล   | ประธานกรรมการสรรหาและกำหนดค่าตอบแทน     |
+---------------+-------------+----------------------------------------+
|               |             | กรรมการอิสระ                            |
+---------------+-------------+----------------------------------------+
| 2. ดร.        | เชี่ยวธีรกุล    | กรรมการสรรหาและกำหนดค่าตอบแทน           |
| เชิดเกียรติ      |             |                                        |
+---------------+-------------+----------------------------------------+
|               |             | กรรมการอิสระ                            |
+---------------+-------------+----------------------------------------+
| 3. นายดนุชา    | สินธวานนท์    | กรรมการสรรหาและกำหนดค่าตอบแทน           |
+---------------+-------------+----------------------------------------+
|               |             | กรรมการอิสระ                            |
+---------------+-------------+----------------------------------------+
| 4. นายกิตติชัย   | รักตะกนิษฐ์    | กรรมการผู้จัดการ                          |
+---------------+-------------+----------------------------------------+
| 5. นางสุปรียา   | อึ๊งภากรณ์     | กรรมการสรรหาและกำหนดค่าตอบแทน           |
+---------------+-------------+----------------------------------------+
|               |             | ผู้จัดการแผนกประชาสัมพันธ์                   |
+---------------+-------------+----------------------------------------+
| 6. นายไตรรัตน์  | แท่งทอง      | กรรมการสรรหาและกำหนดค่าตอบแทน           |
+---------------+-------------+----------------------------------------+
|               |             | ผู้จัดการแผนกทรัพยากรบุคคล                  |
+---------------+-------------+----------------------------------------+

หมายเหตุ : เลขานุการคณะกรรมการสรรหาและกำหนดค่าตอบแทนคือ นายไตรรัตน์ แท่งทอง

มีวาระการดำรงตำแหน่งวาระละ 3 ปี กำหนดการประชุมอย่างน้อยปีละ 2 ครั้ง

ขอบเขตอำนาจหน้าที่และความรับผิดชอบของคณะกรรมการสรรหาและกำหนดค่าตอบแทน

มีดังต่อไปนี้

1. พิจารณาสรรหากรรมการ ซึ่งมีความสามารถ มีความรู้ เสียสละเวลา และมีคุณสมบัติของ

กรรมการ

2. พิจารณาสรรหาผู้บริหารระดับสูง ผู้ซึ่งจะสามารถทำประโยชน์ให้บริษัทฯ ได้ นำเสนอต่อ

คณะกรรมการ

3. พิจารณาอนุมัติการปรับเงินเดือน ผลประโยชน์ตอบแทนตามตำแหน่งงาน สวัสดิการ และเงื่อนไข

ข้อกำหนดเกี่ยวกับการจ้างประธานเจ้าหน้าที่บริหารและกรรมการผู้จัดการ

4. นำเสนอนโยบายและหลักเกณฑ์ในการกำหนดค่าตอบแทน และผลประโยชน์ตอบแทนอื่น ๆ ตาม

ตำแหน่งงานของผู้บริหารระดับสูงของบริษัทแก่คณะกรรมการ

5. นำเสนอนโยบายและหลักเกณฑ์ในการกำหนดค่าตอบแทน และผลประโยชน์ตอบแทนอื่น ๆ

ให้แก่กรรมการและกรรมการในคณะกรรมการย่อย

6. กำหนดรายชื่อของกรรมการและพนักงานที่จะได้รับการจัดสรรใบสำคัญแสดงสิทธิเกินกว่าร้อยละ

5 ของจำนวนใบสำคัญแสดงสิทธิทั้งหมดในแต่ละคราว

7. กำหนดจำนวนใบสำคัญแสดงสิทธิที่จะจัดสรรให้แก่กรรมการและพนักงาน ซึ่งจะได้รับการจัดสรร

ใบสำคัญแสดงสิทธิเกินกว่าร้อยละ 5 ของจำนวนใบสำคัญแสดงสิทธิทั้งหมดในแต่ละคราว

8. ให้ความเห็น เหตุผล ความจำเป็น และประโยชน์ที่บริษัทฯ จะได้รับจากการจัดสรรใบสำคัญ

แสดงสิทธินั้น

(4) คณะกรรมการบริหาร (Executive Committee)

ปัจจุบันคณะกรรมการบริหารประกอบด้วยบุคคลดังมีรายชื่อดังต่อไปนี้

  ----------------------------------- -----------------------------------
  รายชื่อ                               ตำแหน่ง

  1. นายวิชญา จาติกวณิช                  ประธานกรรมการบริหาร

  2. นายกิตติชัย รักตะกนิษฐ์                กรรมการผู้จัดการ

  3. นางสาววิมลรัตน์ พิทยะวิริยากุล          รองกรรมการผู้จัดการ/

                                      เลขานุการกรรมการบริหาร

  4. นายเกรียงศักดิ์ ชนะ                  ผู้ช่วยกรรมการผู้จัดการ
  ----------------------------------- -----------------------------------

ขอบเขตอำนาจหน้าที่และความรับผิดชอบของคณะกรรมการบริหารมีดังนี้

1. ทำหน้าที่ควบคุมดูแลกิจการประจำตามปกติของบริษัทฯ ให้เป็นไปตามนโยบายและงบประมาณที่

ได้รับอนุมัติจากคณะกรรมการบริษัทฯ ให้เป็นไปอย่างมีประสิทธิภาพ ซึ่งรวมถึงการกำหนด

แผนการธุรกิจ ทิศทาง กลยุทธ์ ภายใต้กรอบของกฎหมายและขอบเขตอำนาจที่คณะกรรมการ

บริษัทฯ กำหนด

2. ดำเนินกิจการอื่นใดตามที่คณะกรรมการบริษัทฯ มอบหมาย รวมถึงการอนุมัติการดำเนินงานของ

บริษัทฯ ตามขอบเขตอำนาจที่คณะกรรมการบริษัทฯ ได้ให้ไว้ ซึ่งจะมีการทบทวนอย่างสม่ำเสมอ

3. พิจารณาเพื่อนำเสนอเรื่องที่อยู่นอกเหนือขอบเขตอำนาจของตนให้คณะกรรมการพิจารณา

ขอบเขตอำนาจหน้าที่ของประธานเจ้าหน้าที่บริหารและกรรมการผู้จัดการ

1. ประธานเจ้าหน้าที่บริหารและกรรมการผู้จัดการมีหน้าที่ดูแล บริหาร ดำเนินงาน และปฏิบัติงาน

ประจำตามปกติธุรกิจ เพื่อประโยชน์ของบริษัทฯ ให้เป็นไปตามวัตถุประสงค์และข้อบังคับของ

บริษัท ตลอดจนระเบียบ มติ นโยบาย แผนงาน ภายใต้กรอบของกฎหมายและขอบเขตอำนาจที่

คณะกรรมการบริษัท

กำหนด

2. พิจารณาการจัดสรรงบประมาณประจำปีที่ฝ่ายบริหารจัดทำ เพื่อนำเสนอให้คณะกรรมการพิจารณา

รวมทั้งควบคุมการใช้จ่ายงบประมาณประจำปีของแต่ละหน่วยงาน

3. ประธานเจ้าหน้าที่บริหารและกรรมการผู้จัดการได้รับมอบอำนาจในการกระทำการใด ๆ
ที่ปฏิบัติไปตามปกติธุรกิจได้

4. ประธานเจ้าหน้าที่บริหารและกรรมการผู้จัดการต้องนำเสนอให้คณะกรรมการพิจารณาอนุมัติการ

ลงทุนในการพัฒนาโครงการใด ๆ ที่ไม่อยู่ในนโยบายประจำปีของบริษัท

5. มีอำนาจกระทำการและแสดงตนเป็นตัวแทนของกิจการต่อบุคคลภายนอกในกิจกรรม

ที่เกี่ยวข้องเป็นประโยชน์ต่อกิจการ

6. อนุมัติการแต่งตั้งที่ปรึกษาด้านต่าง ๆ ที่จำเป็นต่อการดำเนินงานของกิจการ

7. พิจารณาอนุมัติในแผนการปฏิบัติงานของแต่ละฝ่ายงาน และพิจารณาอนุมัติคำขอจาก

ฝ่ายงานต่าง ๆ ที่เกินอำนาจสั่งการของฝ่ายงานนั้น ๆ

8. ปฏิบัติหน้าที่อื่นใดตามที่ได้รับมอบหมายจากคณะกรรมการบริษัทในแต่ละคราว

9. พิจารณาการดำเนินการเกี่ยวข้องกับรายการระหว่างกัน ตามนิยามของสำนักงาน

คณะกรรมการกำกับหลักทรัพย์และตลาดหลักทรัพย์ (กลต) เพื่อเสนอขออนุมัติต่อ

คณะกรรมการบริษัท

10. พิจารณาผลกำไรและขาดทุนของบริษัท และการเสนอจ่ายเงินปันผลระหว่างกาล หรือ

เงินปันผลประจำปี เพื่อเสนอต่อคณะกรรมการบริษัท

ทั้งนี้ การมอบอำนาจดังกล่าวข้างต้นให้แก่ประธานเจ้าหน้าที่บริหารและกรรมการผู้จัดการนั้น
จะต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัท
ในกรณีที่การดำเนินการใดที่มีหรืออาจจะมีผลประโยชน์หรือส่วนได้ส่วนเสียของประธานเจ้าหน้าที่บริหารและกรรมการผู้จัดการ
หรือบุคคลที่อาจมีความขัดแย้ง (ตามประกาศของสำนักงาน กลต)
ประธานเจ้าหน้าที่บริหารและกรรมการผู้จัดการ
หรือผู้ที่ได้รับมอบหมายไม่มีอำนาจอนุมัติการดำเนินการดังกล่าว
โดยประธานเจ้าหน้าที่บริหารและกรรมการผู้จัดการจะต้องนำเสนอเรื่องดังกล่าวต่อคณะกรรมการบริษัท
เพื่อให้คณะกรรมการบริษัทได้พิจารณาต่อไป

นอกจากนี้ ในกรณีที่มีการทำรายการใดเป็นรายการที่เกี่ยวโยงกัน
หรือรายการที่เกี่ยวกับการได้มาหรือจำหน่ายไปซึ่งสินทรัพย์ของบริษัท
ตามความหมายที่กำหนดตามประกาศของตลาดหลักทรัพย์แห่งประเทศไทย
การทำรายการดังกล่าวต้องได้รับมติเห็นชอบจากที่ประชุมผู้ถือหุ้น
และ/หรือปฏิบัติการอื่นใดตามหลักเกณฑ์และวิธีการตามที่ประกาศดังกล่าวกำหนดไว้ในเรื่องนั้น ๆ
ด้วย เพื่อให้สอดคล้องกับข้อกำหนดของตลาดหลักทรัพย์แห่งประเทศไทยในเรื่องดังกล่าว

9.2 การสรรหากรรมการ กรรมการอิสระ และกรรมการตรวจสอบ

  ตามข้อบังคับของบริษัท คณะกรรมการของบริษัทประกอบด้วย กรรมการจำนวน

ไม่น้อยกว่า 5 ท่าน และกรรมการไม่น้อยกว่ากึ่งหนึ่งของจำนวนกรรมการทั้งหมด
ต้องมีถิ่นที่อยู่ในราชอาณาจักร และมีคุณสมบัติและไม่มีลักษณะต้องห้ามตามที่กฎหมายกำหนด
การสรรหากรรมการของบริษัทฯ ดำเนินการโดยคณะกรรมการสรรหา
เพื่อเสนอให้คณะกรรมการอนุมัติและ/หรือเสนอ

ขออนุมัติแต่งตั้งต่อที่ประชุมผู้ถือหุ้น

ในการประชุมสามัญผู้ถือหุ้นประจำปีทุกครั้ง กรรมการต้องพ้นจากตำแหน่งหนึ่งในสามตามอัตรา
โดยกรรมการที่พ้นจากตำแหน่งตามวาระอาจได้รับเลือกกลับเข้าดำรงตำแหน่งกรรมการของบริษัทใหม่ได้
ทั้งกำหนดให้ที่ประชุมผู้ถือหุ้นเลือกตั้งกรรมการบริษัท ตามหลักเกณฑ์
และวิธีการที่กำหนดอยู่ในข้อบังคับของบริษัทฯ ดังนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดเลือกตั้งบุคคลคนเดียว หรือ

หลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใด

ไม่ได้

3.  บุคคลซึ่งได้รับคะแนนเสียงสูงสุดตามลำดับลงมา เป็นผู้ได้รับการเลือกตั้งเป็น

  กรรมการเท่าจำนวนกรรมการที่จะพึงมีหรือพึงเลือกตั้งในครั้งนั้น
  ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
  หรือจะพึงเลือกตั้งในครั้งนั้น ให้ผู้เป็นประธานกรรมการเป็นผู้ออกเสียง

  ชี้ขาด

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ

คณะกรรมการจะเลือกบุคคลใดบุคคลหนึ่งซึ่งมีคุณสมบัติ และไม่มีลักษณะต้องห้ามตามกฎหมาย
เข้าเป็นกรรมการแทนในการประชุมคณะกรรมการคราวถัดไป ด้วยคะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่ เว้นแต่วาระของกรรมการจะเหลือน้อยกว่า 2 เดือน
บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน

ที่ประชุมผู้ถือหุ้น อาจลงมติให้กรรมการคนใดออกจากตำแหน่งก่อนถึงคราวออกตามวาระได้
ด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่มาประชุม
และมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ
โดยผู้ถือหุ้นที่มาประชุมและมีสิทธิออกเสียง

3.  ค่าตอบแทนกรรมการและผู้บริหาร

1.  ค่าตอบแทนที่เป็นตัวเงินในรอบปี 2550 สำหรับกรรมการบริษัทฯ และ

กรรมการตรวจสอบ รวม 13 คน เท่ากับ 1,668,000 บาท โดยเป็นค่าตอบแทนในรูปของ

เบี้ยประชุม

  ------------------ ---------------- ------------------ -----------------
                                      ค่าตอบแทน           ค่าตอบแทน

  รายชื่อ                               กรรมการบริษัท        กรรมการตรวจสอบ

                                      เบี้ยประชุม (บาท/ปี)   

  1. นายสืบตระกูล      สุนทรธรรม         240,000            

  2. นายวิชญา         จาติกวณิช          120,000            

  3. นายกิตติชัย        รักตะกนิษฐ์         120,000            

  4. ดร. เชิดเกียรติ    เชี่ยวธีรกุล         120,000            36,000

  5. นายทนง          ลี้อิสสระนุกูล        120,000            36,000

  6. นายดนุชา         สินธวานนท์         120,000            36,000

  7. นายโศณิต         พิชญางกูร          120,000            

  8. นายวรนิต         จารุมาศ           120,000            

  9. นางสาววิมลรัตน์    พิทยะวิริยากุล       120,000            

  10. นายวิเศษ        ภานุทัต            120,000            

  11. นายอภิรักษ์       จูตระกูล           80,000             

  12 . นายฉาย        บุนนาค            80,000             

  13. นางสุนีย์         ศรไชยธนะสุข       80,000             
  ------------------ ---------------- ------------------ -----------------

ข. ค่าตอบแทนผู้บริหารปี 2550

  ------------------------------- -------------- -------------------------
  ลักษณะค่าตอบแทน                   จำนวน          ค่าตอบแทน (บาท)

  เงินเดือนรวม                      5              13,233,480
  ------------------------------- -------------- -------------------------

หมายเหตุ : “ผู้บริหาร” ในที่นี้หมายถึง ผู้บริหารตามนิยามในประกาศสำนักงานคณะกรรมการกำกับ

หลักทรัพย์และตลาดหลักทรัพย์

  ค่าตอบแทนอื่น

-   เงินสมทบกองทุนสำรองเลี้ยงชีพ

บริษัทฯ ได้สมทบเงินเข้ากองทุนสำรองเลี้ยงชีพให้แก่พนักงาน โดยบริษัทจ่ายสมทบ

เข้ากองทุนทุกเดือนเท่ากัน ร้อยละ 3 ของเงินเดือน ในปี 2550 จ่ายสมทบเข้ากองทุนดังนี้

กรรมการ 4 คน และผู้บริหาร 1 คน เป็นเงิน 366,465.60 บาท

  9.4 การกำกับดูแลกิจการ (CODE OF BEST PRACTICE)

  คณะกรรมการบริษัทฯ ร่วมกับฝ่ายจัดการได้ให้ความสำคัญของการกำกับดูแลกิจการ

(Corporate Governance)
หรือบรรษัทภิบาลการกำกับดูแลกิจการที่ดีมีความสำคัญต่อบริษัทจดทะเบียน
โดยแสดงให้เห็นถึงความมีระบบบริหารการจัดการที่มีประสิทธิภาพ โปร่งใส ตรวจสอบได้
ซึ่งจะช่วยสร้างความเชื่อถือ และความมั่นใจให้กับผู้ถือหุ้น ผู้ลงทุน ผู้มีส่วนได้เสีย
และผู้เกี่ยวข้องทุกฝ่าย กล่าวได้ว่าการกำกับดูแลที่ดี
เป็นเครื่องมือเพิ่มมูลค่าและส่งเสริมการเติบโตอย่างยั่งยืนของบริษัทฯ

หลักการกำกับดูแลกิจการที่ดีสำหรับบริษัทจดทะเบียนปี 2549 ประกอบด้วยหลักการ

และแนวปฏิบัติที่ดีเกี่ยวกับการกำกับดูแลกิจการ
แต่ไม่รวมถึงเรื่องที่กฎหมายกำหนดให้ปฏิบัติไว้ชัดเจนแล้ว ซึ่งเนื้อหาแบ่งเป็น 5 หมวดได้แก่

1. สิทธิของผู้ถือหุ้น

2. การปฏิบัติต่อผู้ถือหุ้นอย่างเท่าเทียมกัน

3. บทบาทของผู้มีส่วนได้เสีย

4. การเปิดเผยข้อมูลและความโปร่งใส

5. ความรับผิดชอบของคณะกรรมการ

หมวดที่ 1 สิทธิของผู้ถือหุ้น

ผู้ถือหุ้นมีสิทธิในความเป็นเจ้าของ โดยควบคุมผ่านการแต่งตั้งคณะกรรมการให้ทำหน้าที่แทนตน
และมีสิทธิในการตัดสินใจเกี่ยวกับการเปลี่ยนแปลงที่สำคัญของบริษัทฯ

สิทธิขั้นพื้นฐานของผู้ถือหุ้น ได้แก่ การซื้อขายหุ้นหรือโอนหุ้น การมีส่วนแบ่งในกำไรของกิจการ
การได้รับข่าวสารข้อมูลของกิจการอย่างเพียงพอ การเข้าร่วมประชุมผู้ถือหุ้น
เพื่อแต่งตั้งและถอดถอนกรรมการ แต่งตั้งผู้สอบบัญชี และเรื่องที่มีผลกระทบต่อบริษัท เช่น
การแก้ไขข้อบังคับและหนังสือบริคณห์สนธิ การลดทุน เพิ่มทุน จัดสรรเงินปันผล
และอนุมัติรายการพิเศษ

ต่าง ๆ

1. คณะกรรมการได้กำหนดนโยบายในการกำกับดูแลผู้ถือหุ้น
โดยให้ความสำคัญและเคารพสิทธิของผู้ถือหุ้น บริษัทฯ ได้จัดให้มีการประชุมสามัญผู้ถือหุ้นในวันพุธที่
25 เมษายน 2550 เวลา 9.30 น. ณ โรงแรมบางกอกกอล์ฟ สปา รีสอร์ท ถนนติวานนท์
และกรรมการทุกคน

(10 คน), ผู้สอบบัญชีของบริษัทฯ จากบริษัท เคพีเอ็มจี ภูมิไชย สอบบัญชี จำกัด
เข้าร่วมประชุมด้วย บริษัทฯ ได้เปิดโอกาสให้ผู้ถือหุ้นได้ซักถาม และหลังการประชุม
กรรมการและผู้ถือหุ้นมีโอกาสพูดคุยกันอย่างไม่เป็นทางการ
ผู้ถือหุ้นจะได้รับทราบกฎเกณฑ์และวิธีการต่าง ๆ ในการเข้าประชุมผู้ถือหุ้น
และข้อมูลที่เพียงพอต่อการพิจารณาในแต่ละวาระก่อนการประชุม

2. เปิดโอกาสให้ผู้ถือหุ้นศึกษาข้อมูลก่อนวันประชุมผู้ถือหุ้น บริษัทฯ ได้มอบให้บริษัท
ศูนย์รับฝากหลักทรัพย์ (ประเทศไทย) จำกัด ซึ่งเป็นนายทะเบียนหุ้นของบริษัทฯ
เป็นผู้จัดส่งหนังสือเชิญประชุม พร้อมข้อมูลทั้งหมดที่เกี่ยวข้องให้แก่ผู้ถือหุ้นล่วงหน้าก่อนวันประชุม 20
วัน โดยส่งเอกสารให้บริษัทศูนย์รับฝากฯ ในวันที่ 5 เมษายน 2550
เพื่อให้ผู้ถือหุ้นมีเวลาเพียงพอในการศึกษาข้อมูล พร้อมกันนี้ได้รวบรวมข้อมูลเผยแพร่ใน website
ของบริษัทฯ ส่วนรายงานการประชุมผู้ถือหุ้นที่จัดในปี 2550 ได้นำไป post ไว้หลังประชุมผู้ถือหุ้น
14 วัน

3. ส่งเสริมสิทธิของผู้ถือหุ้น

บริษัทฯ ได้อำนวยความสะดวกให้ผู้ถือหุ้นได้ใช้สิทธิในการเข้าร่วมประชุมและออกเสียงอย่างเต็มที่

4.  การป้องกันกรณีลิดรอนสิทธิ

  โดยการเข้าร่วมประชุมผู้ถือหุ้น ไม่มีวิธีการหรือขั้นตอนที่ยุ่งยาก หรือมีค่าใช้จ่าย

มากเกินไป การประชุมตามวาระที่กำหนด ไม่มีการเปลี่ยนแปลงข้อมูลสำคัญในที่ประชุมอย่างกะทันหัน
หรือเพิ่มวาระการประชุม นอกเหนือจากที่กำหนดไว้
จึงจะทำให้ผู้ถือหุ้นมีเวลาไม่เพียงพอในการตัดสินใจ

หมวดที่ 2 การปฏิบัติต่อผู้ถือหุ้นอย่างเท่าเทียมกัน

ผู้ถือหุ้นทุกราย ทั้งผู้ถือหุ้นที่เป็นผู้บริหารและผู้ถือหุ้นที่ไม่เป็นผู้บริหาร รวมทั้งผู้ถือหุ้นต่างชาติ
ควรได้รับการปฏิบัติที่เท่าเทียมกันและเป็นธรรม
คณะกรรมการตระหนักถึงสิทธิและความเท่าเทียมกันของผู้ถือหุ้นทุกราย

1. บริษัทฯ ได้จัดให้มีการประชุมสามัญผู้ถือหุ้น ครั้งที่ 1/2550 ในวันพุธที่ 25 เมษายน 2550
เวลา 9.30 น. ณ ห้องโลตัส โรงแรมบางกอกกอล์ฟ สปา รีสอร์ท ถนนติวานนท์

ก. บริษัทฯ
ได้จัดส่งเอกสารการมอบฉันทะในกรณีที่ผู้ถือหุ้นไม่สะดวกในการเข้าประชุมด้วยตนเองให้บุคคลใดบุคคลหนึ่งเข้าประชุมฯ
แทน มีการเสนอชื่อกรรมการอิสระ 3 ท่าน
และประธานกรรมการเป็นผู้รับมอบฉันทะให้เข้าประชุมแทน ซึ่งในการประชุมสามัญผู้ถือหุ้น ครั้งที่
1/2550 ได้มีผู้ถือหุ้นที่มอบฉันทะให้ประธานกรรมการจำนวน 3 ราย รวมหุ้นได้ 2,447,240 หุ้น
และมีผู้ถือหุ้นที่มอบฉันทะให้กรรมการอิสระจำนวน 48 ราย รวมหุ้นได้ 169,915,338 หุ้น
คิดเป็นร้อยละ 35.64 ของจำนวนหุ้นสามัญที่ชำระเต็มมูลค่าแล้วเป็นผู้รับมอบอำนาจให้ออกเสียงแทน

ข. แบบของหนังสือมอบฉันทะ ได้มีรายละเอียดการให้การออกเสียงลงคะแนน เห็นด้วย ไม่เห็นด้วย
งดออกเสียง ทั้งนี้เพื่อป้องกันการโต้แย้งซึ่งจะมีในภายหลัง
และมีรายละเอียดการออกเสียงลงคะแนนให้ผู้ถือหุ้นรับทราบเป็นข้อมูลก่อนวันประชุมจริง

2. การให้สิทธิแก่ผู้ถือหุ้นส่วนน้อย

ก. เสนอเรื่องเพื่อบรรจุเป็นวาระการประชุมสามัญผู้ถือหุ้น ครั้งที่ 1/2550 ในวันที่ 25 เมษายน
2550 ยังไม่ได้มีการระบุใน website อย่างเป็นทางการ
แต่หากมีผู้ถือหุ้นที่ต้องการจะเพิ่มก็สามารถส่งข้อมูลวาระการขอเพิ่มเข้ามายังบริษัทฯ ได้
แต่ไม่ปรากฏว่ามีข้อมูลส่งจากผู้ถือหุ้นเข้ามา

ข. เสนอชื่อกรรมการก็เช่นกัน แต่เนื่องจากการเสนอชื่อบุคคลที่มีคุณสมบัติที่เหมาะสม
จะต้องมีกระบวนการตรวจสอบคุณสมบัติของการเป็นกรรมการ
ต้องผ่านการพิจารณากระบวนการสรรหา ซึ่งอาจจะไม่เสร็จสิ้นทันวันประชุมสามัญผู้ถือหุ้นที่จัดขึ้น

อย่างไรก็ดีในปี 2551 บริษัทฯ ได้พิจารณาที่จะเพิ่มช่องทางใน website ให้

ผู้ถือหุ้นส่วนน้อยสามารถจะใช้สิทธิในการเพิ่มวาระการประชุมและเสนอชื่อกรรมการ

3. มาตรการป้องกันกรรมการและผู้บริหารใช้ข้อมูลภายใน
เพื่อหาประโยชน์ให้แก่ตนเองหรือผู้อื่นในทางมิชอบ

บริษัทฯ มีมาตรการให้คณะกรรมการและผู้บริหารของบริษัทฯ
ต้องรายงานการเปลี่ยนแปลงการถือหลักทรัพย์ของบริษัทฯ
ต่อสำนักงานคณะกรรมการกำกับหลักทรัพย์และตลาดหลักทรัพย์ทุกครั้งที่มีการเปลี่ยนแปลงการถือครองหุ้นของบริษัทฯ
และพนักงานบริษัทฯ จะไม่แจ้งข้อมูลที่ยังไม่เปิดเผยต่อสาธารณชนให้ผู้อื่นทราบ
ต้องไม่เปิดเผยข้อมูลที่จะมีผลกระทบต่อธุรกิจและราคาหลักทรัพย์ของบริษัทฯ
ต้องได้รับความเห็นชอบจากกรรมการบริหารก่อน

บริษัทฯ
ได้มีการส่งเอกสารในเรื่องการใช้ข้อมูลภายในและความผิดที่เกิดขึ้นให้กับกรรมการและพนักงานของบริษัทฯ
ทุกครั้งที่มีระเบียบกฎเกณฑ์ใหม่จากสำนักงานคณะกรรมการกำกับหลักทรัพย์และตลาดหลักทรัพย์
หากพบว่ามีกรรมการหรือพนักงานอาศัยอำนาจหน้าที่หรือโอกาสในการทำงานแสวงหาประโยชน์
จะถูกลงโทษทางวินัยของบริษัทฯ

คณะกรรมการห้ามกรรมการและผู้บริหารซื้อขายหุ้นบริษัทฯ ในช่วง 3
สัปดาห์ก่อนงบการเงินเผยแพร่ต่อสาธารณชน
ซึ่งในระหว่างปีที่ผ่านมากรรมการและผู้บริหารได้ปฏิบัติตามนโยบายอย่างเคร่งครัด

4. การสร้างความมั่นใจ

บริษัทฯ
มีข้อมูลให้ผู้ถือหุ้นอย่างเพียงพอกรรมการและผู้บริหารจะต้องทำงานด้วยความโปร่งใสตรวจสอบได้
สามารถสอบถามผลการดำเนินงานในที่ประชุมสามัญผู้ถือหุ้นได้
และคณะกรรมการสามารถตอบข้อซักถามได้จนเกิดความกระจ่าง
สร้างผลกำไรที่ยั่งยืนให้เกิดขึ้นกับองค์กร เพื่อให้ผู้ถือหุ้นมีความมั่นใจในบริษัทฯ ที่ตนเองได้ลงทุน

หมวดที่ 3 บทบาทของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้เสียดังนี้

 ผู้ถือหุ้น ตามที่ได้มีรายละเอียดในหมวดที่ 1 และหมวดที่ 2 แล้ว บริษัทฯ
มีความมุ่งมั่นจะสร้างความเจริญเติบโต
เพื่อให้ผู้ถือหุ้นได้รับผลตอบแทนที่ยั่งยืนจากผลประกอบการของบริษัทฯ

 พนักงาน บริษัทฯ ตระหนักและให้ความสำคัญกับทรัพยากรมนุษย์ ซึ่งมีค่ายิ่ง
ซึ่งจะพาองค์กรไปสู่เป้าหมายหรือความสำเร็จ ดังนั้นบริษัทฯ ได้จัดบรรยากาศของสถานที่ทำงาน
อุปกรณ์ความปลอดภัยที่เหมาะสมกับลักษณะงาน มีสวัสดิการที่ดี
และสภาพการจ้างงานที่เหมาะสมกับสภาวะตลาด
มีการพัฒนาอบรมให้ความรู้อย่างทั่วถึงเพื่อสั่งสมประสบการณ์ ให้โอกาสก้าวหน้าในสายงาน
ให้พนักงานมีจริยธรรมที่ดี มีการช่วยเหลือบุตรหลานผู้น้อย
โดยการให้ทุนการศึกษาแก่บุตรหลานที่เรียนดี

-   ลูกค้า คู่ค้า คู่สัญญา บริษัทฯ ได้พัฒนาคุณภาพสินค้าและระบบการบริหารงาน

ได้รับการรับรองระบบคุณภาพมาตรฐาน ISO 9001-2000 จากสรอ.
เพื่อตอบสนองความพึงพอใจของลูกค้า ให้การบริการแก่ลูกค้าอย่างเท่าเทียมกัน
ไม่ว่าจะเป็นลูกค้าขนาดใหญ่ ปานกลาง หรือขนาดเล็ก

 คู่แข่ง บริษัทฯ ทำการแข่งขันโดยใช้คุณภาพของสินค้าและการบริการที่เชื่อถือได้ เป็นจุดแข่งขัน
ทำการแข่งขันทางการค้าอย่างสุจริต
มีจริยธรรมทางการค้าที่ดีกับคู่แข่งบริษัทที่อยู่ในธุรกิจเดียวกันมีไม่มากนัก ฉะนั้นบริษัทฯ
จะรักษาความสัมพันธ์อันดีในฐานะผู้ร่วมประกอบการค้าในอุตสาหกรรมเดียวกัน ในปีที่ผ่านมาบริษัทฯ
ไม่มีข้อพิพาทใด ๆ ในเรื่องที่เกี่ยวกับคู่แข่งทางการค้า

 เจ้าหนี้ บริษัทฯ
มีการปฏิบัติต่อเจ้าหนี้การค้าและเจ้าหนี้สถาบันการเงินตามเงื่อนไขและข้อตกลงในสัญญา
ไม่ปฏิบัติผิดเงื่อนไข ตลอดระยะเวลาในการดำเนินธุรกิจ บริษัทฯ
และเจ้าหนี้มีความสัมพันธ์อันดีต่อกันด้วยดีเสมอมา

 สังคมชุมชน บริษัทฯ เป็นผู้ผลิตวัสดุก่อสร้าง จึงเล็งเห็นสิ่งที่จะกระทบต่อสังคม ชุมชน
และสิ่งแวดล้อม เป็นอย่างมาก บริษัทฯ
ปฏิบัติตามกฎหมายและหลักเกณฑ์ของกระทรวงอุตสาหกรรมอย่างเคร่งครัด มีการกำจัดมลภาวะต่าง
ๆ ไม่ว่าจะเป็นเรื่องฝุ่น เสียง ที่เกิดจากการผลิต ซึ่งจะรบกวนต่อสถานที่ข้างเคียง บริษัทฯ
มีหน่วยงานเฉพาะเพื่อดูแลสิ่งแวดล้อมอย่างใกล้ชิด

บริษัทฯ ได้ดูแลชุมชนโดยรอบ โดยมีการบูรณะปรับปรุงห้องเรียนของโรงเรียนที่ใกล้เคียง
สนับสนุนเครื่องกีฬา ให้ทุนการศึกษา ร่วมกิจกรรมวันเด็กของโรงเรียนรอบโรงงาน
ช่วยเหลืออาหารและเครื่องดื่มแก่พนักงานของบริษัทฯ ที่ได้รับความเสียหายจากเพลิงไหม้
ร่วมกิจกรรมตามเทศกาลกับวัดที่อยู่บริเวณใกล้เคียง พนักงานมีการบริจาคโลหิตแก่สภากาชาดปีละ 2
ครั้ง เพื่อช่วยเหลือผู้ขาดแคลน

1. จริยธรรม

การที่บริษัทฯ ดำเนินธุรกิจมา 45 ปี โดยพนักงานของบริษัทฯ ได้ทำงานร่วมกันมาเป็นเวลานาน
ปัจจุบันมีพนักงานอยู่ทำงานนานถึง 35 ปี ในทางธุรกิจบริษัทฯ มีชื่อเสียง
เป็นที่ยอมรับของวงการธุรกิจ ทั้งนี้เป็นคุณสมบัติที่สำคัญมากในการประกอบกิจการ
ที่แสดงถึงความซื่อสัตย์ สุจริต มีความน่าเชื่อถือต่อผู้มีส่วนได้เสีย ภายในบริษัทฯ
ได้มีการจัดกิจกรรมภายใน โดยผู้บริหารจะสื่อสารในเรื่องของจริยธรรมทางธุรกิจ
และจริยธรรมที่พนักงานควรมีต่อบริษัทฯ ต่อคู่ค้า คู่แข่ง ให้พนักงานรับทราบตลอดเวลา
มีการประกวดคำพังเพย คติพจน์ต่าง ๆ ติดอยู่รอบโรงงาน เพื่อให้เกิดการซึมซาบในหมู่พนักงาน
และให้พนักงานเกิดความรับผิดชอบต่อหมู่พนักงานด้วยกันและต่อบริษัทฯ

2.  การแจ้งเบาะแสให้กรรมการอิสระ

  ภายในบริเวณโรงงาน บริษัทฯ ได้มีการตั้งตู้รับฟังความคิดเห็นจากพนักงาน

หากพนักงานได้พบเห็นสิ่งที่ผิดปกติหรือสิ่งที่ไม่ควร
ผู้ที่จะสามารถไขตู้ได้คือผู้จัดการแผนกทรัพยากรบุคคล ซึ่งมีหน้าที่โดยตรงในเรื่องของพนักงาน
เพื่อนำเรื่องเสนอกรรมการผู้จัดการเพื่อดำเนินงาน การแจ้งเบาะแสให้กรรมการอิสระ บริษัทฯ
จะทำการติดชื่อกรรมการอิสระ พร้อมหมายเลขโทรศัพท์ และ e-mail Address
เพื่อให้ผู้ที่จะแจ้งเบาะแสติดต่อได้โดยไม่ผ่านบริษัทฯ เพื่อเป็นข้อมูลให้สอบหาข้อเท็จจริงได้โดยตรง

3.  การกำหนดนโยบายสิ่งแวดล้อม

  บริษัทฯ มีหน่วยงานสิ่งแวดล้อมเพื่อดูแลสิ่งแวดล้อมโดยเฉพาะ ทั้งที่เป็น

สิ่งแวดล้อมในสถานที่ทำงานเอง มีการตรวจสอบ แสงสว่าง ฝุ่น ความปลอดภัยจากอุปกรณ์ไฟฟ้า
เครื่องจักร และได้ทำการแก้ไขพัฒนามาโดยตลอด เพราะบริษัทฯ
เล็งเห็นถึงความปลอดภัยและขวัญกำลังใจของพนักงานที่ทำงาน
และเป็นการเพิ่มประสิทธิภาพในการทำงานของพนักงานอีกด้วย สำหรับสิ่งแวดล้อมรอบ ๆ โรงงาน
ตามที่ได้กล่าวแล้วข้างต้นในส่วนของผู้มีส่วนได้เสียอื่น

4.  การเปิดโอกาสให้ผู้มีส่วนได้เสียมีส่วนร่วม

บริษัทฯ ได้มีการจัดกิจกรรมให้พนักงาน เขียนรายงานเสนอต่อกรรมการ
ถึงนโยบายที่พนักงานเห็นว่าบริษัทฯ ควรจะทำ เช่น นโยบายการขายสินค้า
ในแบบที่พนักงานเห็นว่าจะเป็นประโยชน์ ฯลฯ มีการพบปะคู่ค้า คู่แข่ง เพื่อแลกเปลี่ยนความคิดเห็น
เช่น การประชุมในสมาคมคอนกรีต มีการพบปะกับนักข่าว นักวิเคราะห์
เพื่อให้มีการสอบถามเรื่องต่าง ๆ ซึ่งจะทำให้บริษัทฯ สามารถทราบจุดที่บริษัทฯ ยังต้องแก้ไข
และบริษัทฯ เองมีนโยบายจะจัดให้มีผู้ถือหุ้นเข้าเยี่ยมชมโรงงาน พบปะผู้บริหารที่บริษัทฯ
เพื่อจะได้ให้ผู้ถือหุ้นแสดงความคิดเห็น หรือชี้แนะส่วนที่ยังต้องปรับปรุงต่อผู้บริหารทำการแก้ไข

หมวดที่ 4 การเปิดเผยข้อมูลและความโปร่งใส

1. ประสิทธิภาพของกระบวนการเปิดเผยข้อมูลตามข้อกำหนดของการเป็นบริษัทจดทะเบียน
นอกจากการเผยแพร่ข้อมูลตามเกณฑ์ที่กำหนดและผ่านช่องทางของตลาดหลักทรัพย์ฯ
แบบแสดงรายการข้อมูลประจำปี (แบบ 56-1) และรายงานประจำปีแล้ว บริษัทฯ
ยังได้นำข้อมูลต่าง ๆ เหล่านี้ขึ้นเผยแพร่ใน website ของบริษัทฯ รวมทั้งมติต่าง ๆ ที่บริษัทฯ
ได้รายงานต่อตลาดหลักทรัพย์ฯ ซึ่งจะมีทั้งภาษาไทยและภาษาอังกฤษ
และมีการปรับปรุงข้อมูลให้เป็นปัจจุบันอย่างสม่ำเสมอ

  2. นโยบายเกี่ยวกับการกำกับดูแลกิจการ ได้มีการรายงานในรายงาน 56-1, 56-2

เผยแพร่ใน website ของบริษัทฯ โดยบริษัทฯ ได้ถือเป็นนโยบายในการดูแลสิทธิของผู้ถือหุ้น
การปฎิบัติต่อผู้ถือหุ้นอย่างเท่าเทียมกัน และคำนึงถึงผู้มีส่วนได้เสีย ได้แก่ ลูกจ้าง คู่ค้า คู่แข่ง
ผู้ลงทุน และสังคมชุมชนโดยรวม ซึ่งได้กล่าวในรายละเอียดในหมวดที่ 3 แล้ว

3. คุณภาพของรายงานทางการเงิน
คณะกรรมการได้จัดให้มีรายงานความรับผิดชอบของคณะกรรมการต่อรายงานทางการเงิน
แสดงควบคู่กับรายงานของผู้สอบบัญชีในรายงานประจำปี

4. การกำหนดหน้าที่ของคณะกรรมการและคณะกรรมการชุดย่อย

4.1 การประชุมคณะกรรมการ

คณะกรรมการได้กำหนดให้มีการประชุมล่วงหน้าตลอดทั้งปี และมีการ

ประชุมวาระพิเศษตามความเหมาะสม
โดยวาระการประชุมที่สำคัญประกอบด้วยการพิจารณางบการเงินของบริษัทฯ ในแต่ละไตรมาส
และติดตามผลการดำเนินงานของบริษัทฯ โดยเลขานุการ

คณะกรรมการบริษัท ได้จัดทำหนังสือเชิญประชุมพร้อมระเบียบวาระการประชุมและเอกสารประกอบ

จัดส่งให้กรรมการพิจารณาก่อนการประชุมล่วงหน้าอย่างน้อย 7 วัน
ในการประชุมจะประชุมตามวาระการประชุมเรียงตามลำดับความสำคัญ
กรรมการสามารถอภิปรายให้ความเห็นได้โดยอิสระ
ในการประชุมมีการจดบันทึกการประชุมเป็นลายลักษณ์อักษร
รวมทั้งจัดเก็บหนังสือเชิญประชุมและรายงานการประชุมที่ผ่านการรับรองจากคณะกรรมการ
เพื่อพร้อมสำหรับการตรวจสอบจากคณะกรรมการตรวจสอบและหน่วยงานที่เกี่ยวข้อง

2.  รายชื่อ ประวัติ บทบาทหน้าที่ และวาระการดำรงตำแหน่ง

สำหรับรายชื่อ ประวัติ ของกรรมการแต่ละท่านจะมีรายละเอียดในเอกสารแนบ 1
บทบาทอำนาจหน้าที่จะอยู่ในข้อ 9 การจัดการ
สำหรับวาระการดำรงตำแหน่งกรรมการจะมีการครบวาระโดยกรรมการ 1 ใน 3
จะครบกำหนดออกตามวาระ และสามารถจะเลือกกลับมาเป็น

กรรมการต่อไปได้อีก เช่นเดียวกันกับกรรมการชุดย่อย มีวาระอยู่ในตำแหน่งได้ 3 ปี
แต่สามารถจะถูกเลือกตั้งกลับมาใหม่ได้ตามความเหมาะสม

3.  ค่าตอบแทนกรรมการและผู้บริหาร

ค่าตอบแทนกรรมการ

ค่าตอบแทนคณะกรรมการ ทั้งนี้เพื่อความโปร่งใส ซึ่งที่ผ่านมาจะนำเข้า

ขออนุมัติจากที่ประชุมผู้ถือหุ้น และเปิดเผยในรายงานประจำปี

1. ค่าเบี้ยประชุมคณะกรรมการ พิจารณาจ่ายเป็นรายเดือน
และประธานกรรมการจะได้ค่าเบี้ยประชุมเป็นสองเท่าของค่าเบี้ยประชุมกรรมการอื่น

2. ค่าบำเหน็จกรรมการ เดิมจะพิจารณาจากผลกำไรของบริษัทฯ แต่

ช่วงเวลาที่ผ่านมาหลายปี บริษัทฯ มิได้มีการจ่ายบำเหน็จกรรมการ เนื่องจากยังไม่มีผลกำไร

ค่าตอบแทนผู้บริหาร

บริษัทฯ ได้กำหนดโดยที่ประชุมคณะกรรมการ ซึ่งเป็นไปตามหน้าที่และ

ความรับผิดชอบ ได้กำหนดไว้อย่างเหมาะสมตามภาวะของบริษัทฯ (ดูรายละเอียดข้อ 9.3)

4.  การปฏิบัติงานในปีที่ผ่านมา

ก. คณะกรรมการบริษัทฯ ในปี 2550 มีการประชุมวาระตามปกติ 7 ครั้ง
และประชุมวาระพิเศษจำนวน 1 ครั้ง รวม 8 ครั้ง
โดยการเข้าร่วมประชุมของคณะกรรมการบริษัทแต่ละท่านสรุปได้ดังนี้

  -------------- ------------ -------------------- ------------------- ----------------- ---------- -----------
  รายชื่อกรรมการ                                                         การเข้าร่วมประชุม/   การประชุม   จำนวนครั้ง

                              ตำแหน่ง               วาระการดำรงตำแหน่ง   การประชุมวาระ      วาระพิเศษ   ที่เข้าประชุม

                                                                       ปกติ                          

  นายสืบตระกูล     สุนทรธรรม     ประธาน               22 เม.ย. 50-เม.ย.   7/7               1/1        8/8
                                                   52                                               

  นายวิชญา        จาติกวณิช      ประธานเจ้าหน้าที่บริหาร   21 เม.ย. 49- 24     7/7               1/1        8/8
                                                   เม.ย. 51                                         

  นายกิตติชัย       รักตะกนิษฐ์     กรรมการผู้จัดการ        21 เม.ย. 49- 24     7/7               1/1        8/8
                                                   เม.ย. 51                                         

  ดร. เชิดเกียรติ   เชี่ยวธีรกุล     กรรมการอิสระ          25 เม.ย. 50-เม.ย.   7/7               1/1        8/8
                                                   52                                               

  นายทนง         ลี้อิสสระนุกูล    กรรมการอิสระ          21 เม.ย. 48-24      7/7               -          7/8
                                                   เม.ย. 51                                         

  นายดนุชา        สินธวานนท์     กรรมการอิสระ          21 เม.ย. 48-24      6/7               1/1        7/8
                                                   เม.ย. 51                                         

  นายโศณิต        พิชญางกูร      กรรมการ              25 เม.ย. 50-เม.ย.   7/7               1/1        8/8
                                                   52                                               

  นายวรนิต        จารุมาศ       กรรมการ              25 เม.ย. 50-1 ก.พ.  7/7               1/1        8/8
                                                   51                                               

  นางสาววิมลรัตน์   พิทยะวิริยากุล   กรรมการ              21 เม.ย. 49-เม.ย.   7/7               1/1        8/8
                                                   52                                               

  นายวิเศษ        ภานุทัต        กรรมการ              19 ธ.ค. 49- เม.ย.   6/7               1/1        7/8
                                                   52                                               

  นายอภิรักษ์       จูตระกูล       กรรมการ              25 เม.ย. 50-เม.ย.   6/6               -          6/6
                                                   53                                               

  นางสุนีย์         ศรไชยธนะสุข   กรรมการ              25 เม.ย. 50-เม.ย.   4/6               -          4/6
                                                   53                                               

  นายฉาย         บุนนาค        กรรมการ              25 เม.ย. 50- 6 ก.พ. 3/6               -          3/6
                                                   51                                               
  -------------- ------------ -------------------- ------------------- ----------------- ---------- -----------

หมายเหตุ 1. นายวรนิต จารุมาศ ได้ลาออกเมื่อวันที่ 1 กุมภาพันธ์ 2551

2.  นายฉาย บุนนาค ได้ลาออกเมื่อวันที่ 6 กุมภาพันธ์ 2551

3.  ประชุมวาระพิเศษมีขึ้นในวันที่ 19 เมษายน 2550

4.  กรรมการผู้ไม่สามารถเข้าประชุมจะมีหนังสือแจ้งเหตุผลให้ประธานกรรมการทราบ
    หรือโทรแจ้งกรณีฉุกเฉินก่อนการประชุมทุกครั้ง

ข. คณะกรรมการตรวจสอบ ปี 2550 มีการประชุมตามวาระปกติ 4 ครั้ง
และการประชุมวาระพิเศษจำนวน 1 ครั้ง รวม 5 ครั้ง
โดยการเข้าร่วมประชุมของคณะกรรมการตรวจสอบแต่ละท่านสรุปได้ดังนี้

  -------------- ------------ --------------- ------------ ------------ -----------
  รายชื่อกรรมการ                ตำแหน่ง          การประชุม     การประชุม     จำนวนครั้ง

                                              วาระปกติ      วาระพิเศษ     ที่เข้าประชุม

  ดร. เชิดเกียรติ   เชี่ยวธีรกุล     ประธาน          4/4          1/1          5/5

  นายทนง         ลี้อิสสระนุกูล    กรรมการ         4/4          1/1          5/5

  นายดนุชา        สินธวานนท์     กรรมการ         3/4          1/1          4/5
  -------------- ------------ --------------- ------------ ------------ -----------

หมายเหตุ นายดนุชา สินธวานนท์ ติดภารกิจ เนื่องจากทำงานในสำนักงานคณะกรรมการพิเศษเพื่อ

ประสานงานโครงการอันเนื่องมาจากพระราชดำริ

  5. งานผู้ลงทุนสัมพันธ์

  คณะกรรมการบริษัทฯ เห็นความสำคัญกับการเปิดเผยข้อมูลที่ถูกต้องครบถ้วน

มีการรายงานข้อมูลทางการเงินและข้อมูลทั่วไปให้ผู้ลงทุนและผู้เกี่ยวข้องทราบ
โดยผ่านช่องทางการสื่อสารเผยแพร่ข้อมูลต่าง ๆ ของตลาดหลักทรัพย์ฯ
และสำนักงานคณะกรรมการกำกับหลักทรัพย์และตลาดหลักทรัพย์ ในขณะเดียวกันบริษัทฯ
ก็เผยแพร่ข้อมูลผ่าน website ของบริษัทฯ www.gel.co.th
และผู้ลงทุนสามารถติดต่อขอทราบข้อมูลได้ที่หมายเลขโทรศัพท์ 0-2501-1055 ต่อ 555
และโทรสาร 0-2501-2468

ในขณะเดียวกันบริษัทฯ ได้จัดกิจกรรมเพื่อสนับสนุนการเปิดเผยข้อมูลให้กับสาธารณชนเป็นประจำ
ดังนี้

1. การเข้าเยี่ยมชมบริษัท (Company Visit) เป็นการเปิดโอกาสให้กับนักลงทุน นักวิเคราะห์
และนักศึกษา ได้เข้าชมการผลิต พบปะกับผู้บริหาร ในปี 2550 ที่ผ่านมาบริษัทฯ
ได้ร่วมกับสมาคมนักวิเคราะห์หลักทรัพย์ ให้นักวิเคราะห์เข้าเยี่ยมชมโรงงาน และตอบข้อซักถาม
เพื่อวิเคราะห์และนำเสนอต่อนักลงทุน

2. การพบปะนักข่าว ซึ่งจะมีนักข่าวด้านการลงทุนและการก่อสร้าง ปีละอย่างน้อย 2 ครั้ง
เพื่อแถลงความคืบหน้าในการดำเนินกิจการและตอบข้อซักถามของนักข่าว

หมวดที่ 5 ความรับผิดชอบของกรรมการ

1. โครงสร้างกรรมการ

1.1 ในปี 2550 คณะกรรมการมีจำนวนทั้งสิ้น 13 ท่าน
ซึ่งประกอบด้วยกรรมการที่เป็นผู้บริหารจำนวน 4 ท่าน
กรรมการภายนอกที่ไม่เป็นพนักงานของบริษัทฯ จำนวน 6 ท่าน และกรรมการอิสระจำนวน 3 ท่าน
ซึ่งคิดเป็นร้อยละ 23 ของกรรมการทั้งหมด ณ วันที่ 28 กุมภาพันธ์ 2551 บริษัทฯ มีกรรมการทั้งสิ้น
11 ท่าน ประกอบด้วยกรรมการบริหาร 3 ท่าน กรรมการภายนอก 5 ท่าน และกรรมการอิสระ 3
ท่าน ซึ่งคิดเป็นร้อยละ 27.27

1.2 คณะกรรมการหนึ่งในสามจะครบกำหนดออกตามวาระ

1.3 คณะกรรมการได้กำหนดคุณสมบัติของ “กรรมการอิสระ” มีรายละเอียดในหัวข้อ 9 การจัดการ
(2) คณะกรรมการตรวจสอบ

2. ความเป็นอิสระของฝ่ายจัดการของคณะกรรมการ

2.1 คณะกรรมการมุ่งเน้นความโปร่งใสในการดำเนินธุรกิจ และมีการกระจายอำนาจการตัดสินใจ
มีการกำหนดระเบียบการพิจารณาอนุมัติไว้เป็นลายลักษณ์อักษร บริษัทฯ
มีการแยกตำแหน่งประธานกรรมการบริษัทฯ ประธานเจ้าหน้าที่บริหาร CEO และกรรมการผู้จัดการ
มีการกำหนดบทบาทและอำนาจหน้าที่อย่างชัดเจน โดยประธานกรรมการเป็นบุคคลจากภายนอก
รวมทั้ง

คณะกรรมการตรวจสอบซึ่งมาจากกรรมการอิสระทั้ง 3 ท่าน
ไม่มีส่วนได้เสียในด้านการเงินและการบริหารงานของบริษัทฯ ประธานกรรมการบริษัทฯ
และคณะกรรมการตรวจสอบ ทำหน้าที่ดูแลกำกับและตรวจสอบการทำงานของฝ่ายบริหาร

3.  ความเหมาะสมของคณะกรรมการ

    1.  คุณสมบัติ-ทักษะ ประสบการณ์ ความสามารถเฉพาะด้านของกรรมการ

โดยดูได้จากรายละเอียดเอกสารแนบ 1 ซึ่งจะมี ชื่อ การศึกษา ประสบการณ์ในการเป็นกรรมการ

และการทำงาน

2.  การอุทิศเวลาของกรรมการ จะมีรายละเอียดการเข้าประชุมของกรรมการ

และกรรมการตรวจสอบในหมวด 4

4.  ความโปร่งใสในการสรรหากรรมการ

  บริษัทฯ มี คณะกรรมการสรรหา ซึ่งจะเป็นผู้สรรหาบุคคลที่มีคุณสมบัติ มี

ประสบการณ์ที่จะมาช่วยกันบริหารงานได้ อีกทั้งมีเวลาเพียงพอในการเป็นกรรมการ
แล้วนำเสนอต่อคณะกรรมการเพื่อสรรหาและเสนอชื่ออนุมัติต่อผู้ถือหุ้นต่อไป

5. ประสิทธิภาพในการทำหน้าที่ของกรรมการ

5.1 มีการกำหนดนโยบายในการดำเนินธุรกิจ นโยบายในเรื่องการกำกับดูแล

มีการกำหนดนโยบายจรรยาบรรณธุรกิจ ซึ่งในขณะนี้มีการแก้ไขเพิ่มเติม

5.2 การกำกับดูแลฝ่ายจัดการ

ก. ผลการดำเนินงาน ปี 2550 ผลการดำเนินงานเป็นไปตามที่คณะกรรมการเห็นชอบ

ข. ระบบการควบคุมภายในและการบริหารความเสี่ยง บริษัทฯ ได้จัดให้มี

แผนกตรวจสอบภายในและกำกับการปฏิบัติงาน ทำหน้าที่ตรวจสอบ
ติดตามเพื่อให้เกิดความมั่นใจในการปฏิบัติงาน
ว่าได้ดำเนินการตามแนวทางที่กำหนดและมีประสิทธิภาพ
รวมถึงการตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทฯ
การตรวจสอบภายในเป็นงานที่มีความเป็นอิสระ รายงานโดยตรงต่อประธานคณะกรรมการตรวจสอบ
และคณะกรรมการตรวจสอบสามารถสอบถามการปฏิบัติงานและแนะนำการปฏิบัติงานให้กับแผนกตรวจสอบโดยตรงอีกด้วย
คณะกรรมการตรวจสอบเป็นผู้อนุมัติแผนการตรวจสอบประจำปีของแผนกตรวจสอบ

ในด้านการบริหารความเสี่ยง บริษัทฯ ได้จัดให้มีผู้เชี่ยวชาญในเรื่อง

การบริหารความเสี่ยงมาอบรมให้แก่พนักงาน

ค. ความขัดแย้งทางผลประโยชน์ รายการระหว่างบริษัทฯ บริษัทย่อย บริษัทร่วม
และบริษัทที่เกี่ยวข้อง จะผ่านขั้นตอนการพิจารณาอนุมัติอย่างถูกต้อง
โดยใช้โครงสร้างของราคาและเงื่อนไข เช่นเดียวกับคู่ค้ารายอื่น ๆ ของบริษัทฯ
และได้เปิดเผยรายละเอียดระหว่างกันในรายงานประจำปี และแบบ 56-1 แล้ว

5.3 คณะกรรมการชุดย่อย

ปัจจุบันบริษัทฯ มีคณะกรรมการชุดย่อยคือ

1.  คณะกรรมการตรวจสอบ ประกอบด้วยกรรมการอิสระทั้ง 3 ท่าน

2.  คณะกรรมการสรรหาและกำหนดค่าตอบแทนซึ่งประกอบด้วย

กรรมการอิสระทั้ง 3 ท่าน และผู้บริหารที่เกี่ยวข้องกับทรัพยากรบุคคล ซึ่งมีบทบาทหน้าที่ในข้อ 9

การจัดการ

5.4 การประชุมคณะกรรมการ มีรายละเอียดในหมวดที่ 4 และสำหรับ

คณะกรรมการตรวจสอบ จะมีการพบปะกับผู้สอบบัญชีของบริษัทฯ อย่างน้อยปีละครั้ง และมีการ

พบปะกันระหว่างกรรมการอิสระ เพื่อหารือแลกเปลี่ยนความคิดเห็นในกิจการของบริษัทฯ
เพื่อนำมาแนะนำปรับปรุง

5.  การประเมินผลงานตนเอง

  ขณะนี้ได้มีแบบฟอร์มการประเมินผลงานของกรรมการและประเมิน

กรรมการทั้งชุด ซึ่งบริษัทฯ ได้แจกแบบฟอร์มให้กรรมการประเมินจุดอ่อนและจุดแข็ง
ในการกำกับดูแล เพื่อนำผลมาสรุปแล้วแจ้งให้กรรมการทราบต่อไป

5.6 การพัฒนากรรมการและผู้บริหาร

กรรมการบริษัทเป็นผู้มีความรู้ความสามารถ มีประสบการณ์ โดยกรรมการบริษัท
ได้ผ่านการอบรมจากสถาบันกรรมการบริษัทไทย (IOD) ดังนี้

 หลักสูตร Director Diploma Examination (Fellow Member) : 1 ท่าน คือ

 หลักสูตร Director Certification Program (DCP) : 7 ท่าน คือ

  ------------------------ ------------------------ ----------------------
  นางสุนีย์                   ศรไชยธนะสุข               (DCP 53/2005)

  นายเกรียงศักดิ์              ชนะ                      (DCP 92/2007)
  ------------------------ ------------------------ ----------------------

 หลักสูตร Director Accreditation Program (DAP) : 6 ท่าน คือ

  ----------------------- ----------------------- -----------------------
  นายสืบตระกูล              สุนทรธรรม                (DAP 17/2004)

  นายวรนิต                 จารุมาศ                  (DAP 21/2004)

  นางสาววิมลรัตน์            พิทยะวิริยากุล              (DAP 22/2004)

  ดร. เชิดเกียรติ            เชี่ยวธีรกุล                (DAP 23/2004)

  นายโศณิต                 พิชญางกูร                 (DAP 33/2005)

  นางสุนีย์                  ศรไชยธนะสุข              (DAP 28/2004)
  ----------------------- ----------------------- -----------------------

 หลักสูตร Audit Committee Program (ACP) : 3 ท่าน คือ

  ----------------------- ----------------------- -----------------------
  นายวรนิต                 จารุมาศ                  (ACP 3/2004)

  นายกิตติชัย                รักตะกนิษฐ์                (ACP 7/2005)

  นางสุนีย์                  ศรไชยธนะสุข              (ACP 5/2005)
  ----------------------- ----------------------- -----------------------

 หลักสูตร Company Secretary Program : 1 ท่าน คือ

  ----------------------- ----------------------- -----------------------
  นางสาววิมลรัตน์            พิทยะวิริยากุล              (CSP 24/2007)

  ----------------------- ----------------------- -----------------------

บริษัทฯ ได้ให้ความรู้ผลิตภัณฑ์ต่างๆ ของบริษัทฯ แก่กรรมการใหม่
รวมทั้งการเข้าชมกระบวนการผลิต การให้ข้อมูลกฎเกณฑ์ที่เปลี่ยนแปลงของตลาดหลักทรัพย์ฯ
ส่งให้กรรมการ และบริษัทฯ
จะได้จัดให้กรรมการเข้ารับการอบรมหลักสูตรเกี่ยวกับการเป็นกรรมการ โดยบริษัทฯ ออกค่าใช้จ่าย

9.5 การกำกับดูแลเรื่องการใช้ข้อมูลภายใน

คณะกรรมการ ผู้บริหาร และพนักงาน จะไม่แจ้งข้อมูลที่ยังไม่เปิดเผยต่อสาธารณชนให้ผู้อื่นทราบ
จะไม่เปิดเผยข้อมูลที่มีผลกระทบต่อธุรกิจและราคาหลักทรัพย์ของบริษัทฯ
ต้องได้รับความเห็นชอบจากประธานเจ้าหน้าที่บริหารและกรรมการผู้จัดการก่อน

บริษัทฯ ได้มีหนังสือแจ้งความผิดที่เกิดจากการใช้ข้อมูลภายในให้พนักงานทราบ
และทุกครั้งที่มีการแก้ไขใหม่จากสำนักงานคณะกรรมการกำกับหลักทรัพย์และตลาดหลักทรัพย์
เพื่อให้พนักงานได้ตระหนักถึงความสำคัญในเรื่องนี้ หากพบว่ามีกรรมการ ผู้บริหาร
หรือพนักงานอาศัยอำนาจหน้าที่หรือโอกาสในการทำงานแสวงหาประโยชน์จะถูกลงโทษทางวินัย
การให้ข้อมูลแก่สาธารณชนและนักลงทุน บริษัทฯ มีหน่วยงานนักลงทุนสัมพันธ์เป็นผู้ดูแล

9.6 บุคลากร

1. ณ วันที่ 31 ธันวาคม 2550 บริษัทฯ มีจำนวนพนักงานในแต่ละสายงานหลักทั้งสิ้น

437 คน ดังนี้

  ---------------------------------- ------------------------------------
  สายงานหลัก                          จำนวนพนักงาน

  1. สำนักบริหาร                       9

  2. ขายบริการและออกแบบ               96

  3. ธุรการและบริการองค์กร              47

  4. ทรัพยากรบุคคล                     6

  5. บัญชีและการเงิน                    16

  6. โรงงาน                          263

  รวม                                437
  ---------------------------------- ------------------------------------

ค่าตอบแทนกรรมการและผู้บริหาร

โดยค่าตอบแทนของพนักงานในปี 2550 มีดังนี้

(หน่วย : ล้านบาท)

  ---------------------------------- ------------------------------------
  ค่าตอบแทน                           จำนวนเงิน

  เงินเดือนรวม                         67.52

  โบนัส (เงินรางวัล)                    7.33

  เงินสมทบกองทุนสำรองเลี้ยงชีพ            1.82

  รวม                                76.67
  ---------------------------------- ------------------------------------

2. นโยบายพัฒนาบุคลากร

บริษัทฯ ตระหนักและให้ความสำคัญกับทรัพยากรมนุษย์ซึ่งมีค่าสูงยิ่ง
องค์กรจะไปสู่เป้าหมายหรือความสำเร็จ มิใช่มีเครื่องจักรที่ทันสมัยหรือเทคโนโลยีที่ก้าวไกล
หากแต่ขาดบุคลากรที่มีความรู้ มีความคิดสร้างสรรค์ และมีความรักต่อองค์กรแล้วไซร้ องค์กรนั้น ๆ
ก็ไม่สามารถบรรลุสู่เป้าหมายหรือความสำเร็จได้ บริษัทฯ
ได้ให้ความสำคัญในการพัฒนาบุคลากรอย่างต่อเนื่อง โดยการจัดฝึกอบรม/สัมมนา
ทั้งภายในและภายนอก ซึ่งได้เรียนเชิญวิทยากรที่ทรงคุณวุฒิเป็นที่ยอมรับ อาทิเช่น อาจารย์สุขุม
นวลสกุล, อาจารย์สุชาติ สังข์เกษม ฯลฯ เป็นต้น
จากการพัฒนาดังกล่าวทำให้บุคลากรได้รับเลื่อนตำแหน่งหน้าที่ที่สูงขึ้นถึงระดับบริหารของบริษัทฯ

แผนกทรัพยากรบุคคลได้จัดแผนการฝึกอบรม/สัมมนา เป็นประจำทุกปี
โดยได้รับข้อมูลหรือความจำเป็นในหัวข้อการอบรม/สัมมนา จากทุกหน่วยงาน อีกทั้งหลักสูตรต่าง ๆ
ที่เป็นหัวข้อสำคัญในปัจจุบัน มากำหนดเป็นแผนการฝึกอบรม/สัมมนาประจำปี
และได้รับการอนุมัติแผนการฝึกอบรม/สัมมนา ในงบประมาณที่สูงขึ้นตลอดมา